Ad dagsordenens pkt. 5: Indkomne forslag fra bestyrelsen eller medlemmer:

**Forslag om ændring af vedtægtens § 4, så det bliver muligt at vælge op til 3 suppleanter til bestyrelsen**

Trykkefrihedsselskabets bestyrelse fremsætter hermed forslag om, at vedtægtens § 4: ”Valg af 9 bestyrelsesmedlemmer og 2 suppleanter” ændres til ”Valg af 9 bestyrelsesmedlemmer og 2 suppleanter. På bestyrelsens indstilling kan Generalforsamlingen dog vælge op til 3 suppleanter”.

Motivering:

Trykkefrihedsselskabets bestyrelse er en arbejdende bestyrelse, der i alt væsentligt er udførende både i forhold til planlægning og praktisk realisering af selskabets arrangementer. Det stiller krav til det enkelte bestyrelsesmedlem – både i forhold til villighed til at påtage sig en række praktiske opgaver og i forhold til tidsforbrug.

I det daglige arbejde indgår suppleanter på lige fod med medlemmer af bestyrelsen, hvilket har tilført bestyrelsen flere ressourcer. Bestyrelsen ønsker derfor at give mulighed for at kunne opgradere med yderligere én suppleant.

Det skal understreges, at der med den foreslåede nye formulering af vedtægtens § 4 ikke nødvendigvis skal vælges 3 suppleanter, blot at dette er en mulighed i det omfang bestyrelsen indstiller til Generalforsamlingen at vælge en ekstra suppleant.

Forslaget medfører ændring af vedtægterne, således at

*§4.  
Generalforsamlingen er foreningens højeste myndighed.  
  
Ordinær generalforsamling afholdes hvert år i marts med følgende dagsorden:  
Valg af dirigent.  
Bestyrelsens beretning over det forløbne foreningsår.  
Forelæggelse af regnskab for det forløbne og budget for det indeværende foreningsår til godkendelse.  
Fastsættelse af kontingent for det kommende foreningsår.  
Indkomne forslag fra bestyrelsen eller medlemmer.  
Valg af 9 bestyrelsesmedlemmer og 2 suppleanter.  
Valg af revisor.  
Eventuelt.  
  
Ekstraordinær generalforsamling skal indkaldes, når mindst 4 bestyrelsesmedlemmer eller mindst 1/4 af foreningens medlemmer ved skriftlig henvendelse herom til foreningens formand forlanger dette med angivelse af dagsorden. En således krævet ekstraordinær generalforsamling skal da på formandens foranledning afholdes i København inden 6 uger fra begæringens modtagelse.*

Ændres til:

*§4.  
Generalforsamlingen er foreningens højeste myndighed.  
  
Ordinær generalforsamling afholdes hvert år i marts med følgende dagsorden:  
Valg af dirigent.  
Bestyrelsens beretning over det forløbne foreningsår.  
Forelæggelse af regnskab for det forløbne og budget for det indeværende foreningsår til godkendelse.  
Fastsættelse af kontingent for det kommende foreningsår.  
Indkomne forslag fra bestyrelsen eller medlemmer.  
Valg af 9 bestyrelsesmedlemmer og 2 suppleanter. På indstilling fra bestyrelsen kan generalforsamlingen dog vælge 3 suppleanter  
Valg af revisor.  
Eventuelt.  
  
Ekstraordinær generalforsamling skal indkaldes, når mindst 4 bestyrelsesmedlemmer eller mindst 1/4 af foreningens medlemmer ved skriftlig henvendelse herom til foreningens formand forlanger dette med angivelse af dagsorden. En således krævet ekstraordinær generalforsamling skal da på formandens foranledning afholdes i København inden 6 uger fra begæringens modtagelse.*

Bestyrelsen indstiller, at Generalforsamlingen vedtager ovennævnte forslag til ændring af vedtægtens § 4.